ԱՄՓՈՓԱԹԵՐԹ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ԼՐԱՑՈՒՄՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԷԿՈՆՈՄԻԿԱՅԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ և ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ ՕԳՈՍՏՈՍԻ 13-Ի N 1225-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ 
ՆԱԽԱԳԾԻ ԸՆԴՈՒՆՄԱՆ
       
	1. ՀՀ ֆինանսների նախարարություն
	01․09.2026թ.

	
	№ 01/9-2/23174-2026

	Ի պատասխան Ձեր 20.08.2026թ. N 01/21639-2026 գրության՝ ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, լրացումր, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու, Հայաստանի Հանրապետության էկոնոմիկայի նախարարությանը գումար հատկացնելու և Հայաստանի Հանրապետության կառավարության 2026 թվականի օգոստոսի 13-ի N 1225-Ն որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ, որով առաջարկվում է ՀՀ 2026թ. պետական բյուջեով նախատեսված ՀՀ կառավարության պահուստային ֆոնդից Էկոնոմիկայի նախարարությանը լրացուցիչ հատկացնել 5,492.6 մլն դրամ՝ ՀՀ տարածքից ջերմատնային արտադրության թարմ պտուղբանջարեղենի և ծաղիկների արտահանման աջակցության, ՀՀ տարածքից թարմ պտղի, շշալցված խաղողի գինու, բրենդիի և հանքային ջրի արտահանման աջակցության միջոցառումների (ՀՀ կառավարության 04.06.2026թ. N 800-Լ և 11.06.2026թ. N 839-Լ որոշումներ) և Վերամշակման նպատակով Սյունիքի մարզից մթերվող թզի և ՀՀ տարածքից մթերվող դեղձի գործընթացի շրջանակներում տնտեսավարող սուբյեկտներին սուբսիդավորում նոր միջոցառման շրջանակներում ստանձնած պարտավորությունների մարման նպատակով, հայտնում ենք հետևյալը.
Հաշվի առնելով արդեն իսկ շրջանառվող ՀՀ 2026թ. պետական բյուջեով նախատեսված ՀՀ կառավարության պահուստային ֆոնդից հատկացումներ նախատեսող ՀՀ կառավարության որոշման նախագծերի առկայությունը (այդ թվում նաև Էկոնոմիկայի նախարարության կողմից տարբեր աջակցության ծրագրերի գծով ներկայացված շուրջ 17․1 մլրդ դրամ լրացուցիչ ֆինանսավորման պահանջը) և ՀՀ կառավարության պահուստային ֆոնդում մինչ տարեվերջ անհրաժեշտ չափով հասանելի միջոցների բացակայությունը, հայտնում ենք, որ ներկա պահին ներկայացված տեսքով Նախագծի ընդունումը կհանգեցնի «ՀՀ 2026 թվականի պետական բյուջեի մասին» օրենքով նախատեսված «ՀՀ կառավարության պահուստային ֆոնդ» ծախսային ծրագրի ճշտված չափաքանակի գերազանցմանը՝ «Պահուստային միջոցներ» հոդվածով: Ուստի անհրաժեշտ է հստակեցնել նշված ծախսերի ֆինանսավորման աղբյուրը, այդ թվում՝ դիտարկելով նախարարության կողմից իրականացվող ծրագրերի օպտիմալացման, կրճատման, դադարեցման կամ վերաբաշխումներ կատարելու հնարավորությունները։
Միաժամանակ Նախագծի վերաբերյալ առկա են խմբագրական բնույթի հետևյալ առաջարկները.
ա/ նկատի ունենալով, որ օգոստոս ամիսն արդեն իսկ ավարտվում է, առաջարկում ենք Նախագծի N 3 հավելվածում ճշգրտել միջոցառումների արդյունքային չափորոշիչները՝ հիմք ընդունելով արտահանման օգոստոս ամսվա փաստացի ցուցանիշները (Նախագծի հիմնավորման համաձայն միջոցառումների արդյունքային չափորոշիչները ներկայացվել են հաշվի առնելով 2026թ. օգոստոս ամսվա ընթացքում արտահանման և մթերման ակնկալվող քանակները),  
բ/ առաջարկում ենք «Վերամշակման նպատակով Սյունիքի մարզից մթերվող թզի և ՀՀ տարածքից մթերվող դեղձի գործընթացի շրջանակներում տնտեսավարող սուբյեկտներին սուբսիդավորում» միջոցառումը նախատեսել 12022 դասիչի ներքո՝ Նախագծի N 2 հավելվածում ավելացնելով նաև վերջինիս ծրագրային դասիչը: Միաժամանակ գտնում ենք նպատակահարմար նշված միջոցառման անվանումը վերախմբագրել հետևյալ կերպ՝ Վերամշակման նպատակով Սյունիքի մարզից թզի և ՀՀ տարածքից դեղձի մթերման գործընթացի շրջանակներում տնտեսավարող սուբյեկտներին սուբսիդավորում»:
	                             


















                             
                            Ընդունվել է ի գիտություն։
















                                     ա/ Ընդունվել է։
                                     




                                     բ/ Ընդունվել է։



